title: Ανίχνευση κατανομής ιχνοστοιχείων σε λειμωνιτικές εμφανίσεις εντός ανθρακικών σχηματισμών του Φυλλιτικού Καλύμματος στην Ανατολική Κρήτη
Creators: name: Διακου Θεοφιλος
Publisher: name: Technical University of Crete
Year: 2019

description: Σκοπός της παρούσας διπλωματικής εργασίας είναι μέσω δειγματοληψίας σε λειμωνιτικές εμφανίσεις και γενικότερα σε θέσεις εμφανίσεων σιδηρομεταλλευμάτων που εντοπίζονται στη περιοχή της Ανατολικής Κρήτης εντός του Φυλλιτικού Καλύμματος, βορείως της παραλίας του Βάϊ όπου παρατηρούνται κόκκινα μάρμαρα τα οποία είναι χαρακτηριστικά πετρώματα της περιοχής, να διερευνηθούν οι ορυκτολογικές φάσεις, η κατανομή των κύριων στοιχείων και των ιχνοστοιχείων που βρίσκονται εντός αυτών, να αξιολογηθούν και να συγκριθούν τα αποτελέσματα από τις παρατηρήσεις και τις εργαστηριακές μελέτες που πραγματοποιήθηκαν με υφιστάμενα παρόμοια αποτελέσματα από παραπλήσιες δειγματοληψίες στην Δυτική Κρήτη.
Από τα αποτελέσματα των εργαστηριακών μεθόδων που χρησιμοποιήθηκαν, παρατηρούμε πως η πλειονότητα των δειγμάτων είναι πλούσια σε οξείδια σιδήρου, στα οποία πρωταγωνιστικό ρόλο έχει ο γκαιτίτης ενώ ο αιματίτης εμφανίζεται σε χαμηλότερα ποσοστά. Εντός των σιδηρούχων αυτών δειγμάτων συναντάμε ευρεία κατανομή ιχνοστοιχείων όπως αρσενικό, χλώριο, θείο, μόλυβδο, βάριο, χαλκό, νικέλιο, ζιρκόνιο, στρόντιο και ψευδάργυρος. Κύριο συνοδευτικό ορυκτό αποτελεί ο χαλαζίας καθώς επίσης φυλλοπυριτικά και ανθρακικά ορυκτά.
Συγκριτικά τα αποτελέσματα από τις εργαστηριακές μεθόδους των δειγμάτων από την Ανατολική Κρήτη παρουσιάζουν μεγάλες ομοιότητες με τα αποτελέσματα δειγμάτων σιδηρομεταλλευμάτων από τη Δυτική Κρήτη. Οι ουσιαστικές διαφορές είναι η εμφάνιση μαγγανίου στα δείγματα της Δυτικής Κρήτης σε αντίθεση με την έλλειψη στην Ανατολική Κρήτη και οι υψηλές συγκεντρώσεις σε ψευδάργυρο, χαλκό, νικέλιο και ιδιαίτερα σε αρσενικό στην Ανατολική Κρήτη σε σχέση με τη Δυτικής Κρήτης. Στο σύνολό τους τα συνοδά στοιχεία των μικτών θειούχων μεταλλευμάτων είναι στο σύνολό τους αυξημένα. ‘Όλα τα ανωτέρω και σε συνδυασμό με την ύπαρξη περμοτριαδικής ηλικίας ηφαιστειακών πετρωμάτων στην ευρύτερη περιοχή της Ανατολικής Κρήτης συνηγορούν υδροθερμικής προέλευσης των εμφανίσεων αυτών των σιδηρομεταλλευμάτων.

description: The purpose of this thesis is through sampling in limonite deposits and in places of occurrences of iron ores which are located in the area of Eastern Crete within the Phyllites-Quartz unit, north of the beach of Vai there are observed red marbles which are characteristic of this area, to investigate the mineralogical phases, the distribution of the main elements and the trace elements contained in them, to evaluate and compare the results from the observations and laboratory studies carried out with existing similar results from similar sampling in Western Crete.
From the results of the laboratory methods, we observe that the majority of the samples are rich in iron oxides, in which the goethite has a leading role while the hematite appears in lower percentages. Within these ferrous samples we find a wide distribution of trace elements such as arsenic, chlorine, sulfur, lead, barium, copper, nickel, zirconium, strontium and zinc. The main accompanying mineral is quartz as well as phyllo-silicate and carbonate minerals.
Comparatively, the results from the laboratory methods of the samples from Eastern Crete appear great similarities with the results of the samples of iron ores from Western Crete. The essential differences are the appearance of manganese in the samples of Western Crete in contrast to the lack in Eastern Crete and the high concentrations of zinc, copper, nickel and especially arsenic in Eastern Crete compared to Western Crete. On the whole the accompanying elements of the mixed sulfide ores are on the whole increased. All of the above and in combination with the existence of Permo-Triassic volcanic rocks in the wider region of Eastern Crete support the hydrothermal origin of the occurrences of these iron ores.